钦定古今图书集成/明伦汇编/闺媛典/第267卷 > 林宜春妻伯氏
## 钦定古今图书集成/明伦汇编/闺媛典/第267卷 > 林宜春妻伯氏

按《马龙州志》：“伯氏，林宜春妻，曲靖伯承恩姊。事舅姑
至孝，夫妇居室如宾。年二十九而寡。长子得兰年十
三，次子得芷九岁。父母劝他适，不听。十有五年不归
宁。母家晨夕哭泣训戒，教二子读父遗书。后得兰中崇祯庚午乡试，得芷补增广生。氏孀居五十馀年，大
庆不色服，诸妇侍立终日，不敢有惰容。年八十一卒。”